open-index/open-wikipedia-markdown huggingface dataset:
2023. aasta Aafrika rahvaste karikavõistlused jalgpallis

:*"2024. aasta Aafrika rahvaste karikavõistlused jalgpallis" suunab siia. Naiste jalgpallikoondiste võistluse kohta vaata artiklit [[2024. aasta naiste Aafrika rahvaste karikavõistlused jalgpallis]].*

**2023. aasta Aafrika rahvaste karikavõistlused jalgpallis** (prantsuse keeles *Coupe d'Afrique des Nations 2023*) oli Aafrika jalgpalliriikide 34. meistrivõistlused jalgpallis. Võistlused toimusid teist korda Elevandiluurannikul, enne seda toimus seal 1984. aasta Aafrika rahvaste karikavõistlused.

Algselt pidi turniir aset leidma põhjapoolkera mõistes talvel nagu see oli 2019. aastal, et vältida kattumist Euroopa klubijalgpallihooajaga. Juulis 2022 otsustati 2023. aasta AM ilma tõttu edasi lükata 2024. aasta jaanuarisse ja veebruarisse, nimi jäeti algselt planeeritud toimumisaja järgi samaks. Sarnastel põhjustel lükkusid edasi ka 2021. aastal toimuma pidanud meistrivõistlused Kamerunis (kuigi toona mängis rolli ka koroonapandeemia).

Oma kolmanda Aafrika rahvaste karikavõistluste tiitli kindlustas võõrustajamaa Elevandiluurannik. Finaalis alistati 2:1 Nigeeria jalgpallikoondis. Kaheksandikfinaalis saadi napilt jagu tiitlikaitsjast Senegalist.

## Tulemused
### Finaal

## Väravalööjad
Keskmiselt löödi turniiril 2,29 väravat mängus (võrdluseks 2022. aastal 1,92).

;5 väravat
* Emilio Nsue

;4 väravat
* Gelson Dala
* Mostafa Mohamed

;3 väravat

* Baghdad Bounedjah
* Mabululu
* Bertrand Traoré

* Mohamed Bayo
* Lassine Sinayoko
* Ademola Lookman

* William Troost-Ekong

;2 väravat

* Ryan Mendes
* Yoane Wissa
* Jordan Ayew
* Mohammed Kudus

* Sébastien Haller
* Franck Kessié
* Lamine Camara
* Habib Diallo

* Teboho Mokoena
* Themba Zwane

;1 värav

* Gilberto
* Zini
* Mohamed Konaté
* Jean-Charles Castelletto
* Frank Magri
* Karl Toko Ekambi
* Christopher Wooh
* Bebé
* Jamiro Monteiro
* Kevin Pina
* Garry Rodrigues
* Gilson Tavares
* Bryan Teixeira
* Meschak Elia
* Arthur Masuaku
* Chancel Mbemba
* Silas Katompa Mvumpa
* Omar Marmoush
* Mohamed Salah
* Trézéguet
* Jannick Buyla

* Pablo Ganet
* Josete Miranda
* Iban Salvador
* Ebrima Colley
* Ablie Jallow
* Alexander Djiku
* Aguibou Camara
* Zé Turbo
* Simon Adingra
* Oumar Diakité
* Seko Fofana
* Jean-Philippe Krasso
* Nene Dorgeles
* Hamari Traoré
* Sidi Bouna Amar
* Mohamed Dellahi Yali
* Aboubakary Koita
* Youssef En-Nesyri
* Achraf Hakimi
* Azzedine Ounahi
* Romain Saïss

* Hakim Ziyech
* Geny Catamo
* Clésio
* Reinildo Mandava
* Witi
* Deon Hotto
* Victor Osimhen
* Pape Gueye
* Sadio Mané
* Iliman Ndiaye
* Ismaïla Sarr
* Abdoulaye Seck
* Evidence Makgopa
* Thapelo Maseko
* Percy Tau
* Simon Msuva
* Hamza Rafia
* Patson Daka
* Kings Kangwa

;Omavärav

* Edmond Tapsoba (mängus Mali vastu)
* Esteban Obiang (mängus Guinea-Bissau vastu)

* James Gomez (mängus Kameruni vastu)
* Opa Sanganté (mängus Nigeeria vastu)

## Auhinnad
* Parim mängija –  William Troost-Ekong
* Suurim väravakütt –  Vincent Aboubakar
* Parim väravavaht –  Ronwen Williams
* Parim noormängija –  Simon Adingra
* Ausa mängu auhind – 

### Sümboolne koosseis

## Viited

## Välislingid
*Fotod saidil cafe.daum.net
Vihu jõgi

**Vihu jõgi** (ka *Kingli peakraav*) on vooluveekogu Ida-Saaremaal. Peakraavi lähe asub Kingli külas. Keskjooksul läbib jõgi Kingli sood. 

Alguse saab jõgi Kingli hoiualal ja jõe suue on Kahtla-Kübassaare hoiualal Kolli lahes.

## Viited
Columna rostrata

***Columna rostrata*** on ehtsate või sümboolsete *[[rostrum (laevandus)|rostrum]]*itega ehitud mälestusmärk, püstitatud enamasti merega seotud sõjaliste vm saavutuste auks. Esimesed taolised mälestusmärgid loodi ajalooallikate järgi antiikajal; motiiv taaselustati 17. ja 18. sajandil ja on kasutusel tänapäevani, 20. sajandil võib *rostrum*i motiiv esineda ka näiteks tänavalaternate kujunduses.

Teadaolevaks näiteks antiikajast on *columna rostrata C. Duilii*, mis püstitati Mylae merelahingu auks (260. aastal eKr); sammas seisis Rooma foorumil, raidkirja fragmendid asuvad Kapitooliumi muuseumis.

## Pildid uusaegsetest sammastest

Captain Grenville's Column, Stowe Landscape Gardens - geograph.org.uk - 837884.jpg|Thomas Grenville'i mälestusmärk, Stowe House (1749)
2007-03-30 - panoramio (6).jpg|Sambad Peterburis Vassili saarel (1805)
Place des Quinconces - colonnes rostrales.jpg|Place des Quinconces, Bordeaux (1829)
Wien - Tegetthoff-Denkmal (1).JPG|Wilhem von Tegetthoffi mälestusmärk Viinis (1886)
Columbus Circle - Statue.JPG|Kolumbuse mälestusmärk New Yorgis (1892)
War monument giardini VE.JPG|Mälestusmärk Veneetsias
Place Concorde en février 2014 01.jpg|Valgusti Concorde'i väljakul Pariisis
Street light, Giuseppe Mazzini bridge in Rome, Italy.jpg|Tänavavalgusti Ponte Mazzinil Roomas
Longship Lamps at Union Station (Washington, DC).jpg|Tänavavalgustid Union Stationi juures Washingtonis


## Vaata ka
* Trofeekimp

## Viited
Kotkakapiteel

**Kotkakapiteel** on romaani arhitektuuris käibinud kujukapiteeli erivorm. See kujutab endast karikkapiteeli, mille põhiplaan on allosas ümar ning ülaosas läheb sujuvalt nelinurkseks; kapiteeli neli nurka on moodustatud laialisirutatud tiibadega kotkaste skulptuuridest.

Kotkakapiteel, oletatavasti tuntud juba Vana-Kreeka hellenismis, oli kasutusel ka Bütsantsi arhitektuuris, näiteks on kotkakapiteelid Hagia Sophias. Samuti esinevad need Armeenias Zvarthnotshi katedraali (hävinud) ja Gruusias Kutaisi katedraali dekooris. Kotkakapiteele leidub ka Bütsantsi arhitektuurist mõjutatud Kaljumošees Jeruusalemmas. 12. sajandil ja 13. sajandi algul oli see kapiteelitüüp levinud põhiliselt Saksamaal ja Itaalias.

Motiiv arvatakse olevat keiserliku sümboolika kandja.

## Pildid

Capital-From-Phillipi-Museum.jpg|Bütsantsi kotkakapiteel
Kaysersberg, romanesque capital, eagles.jpg|Romaani kotkakapiteel Kaysersbergist
Capo di Ponte Chiesa San Salvatore Capitello 06.jpg|Romaani kapiteel Capo di Ponte Lunastaja kirikust
Codalet (66) Abbaye Saint-Michel de Cuxa Cloître Chapiteau 12.JPG|Saint-Michel-de-Cuxa kloostri ristikäigu kapiteel
Porta dei vacca, capitello 01.JPG|Genova, Porta dei vacca, 12. sajand


## Viited

## Välislingid
* Adlerkapitell. - Reallexikon zur Deutschen Kunstgeschichte
Maroonid

:*Teiste kasutuste kohta vaata artiklit [[Maroon (täpsustus)]].*

**Maroonid** on orjusest põgenenud ja oma kogukonnad moodustanud aafriklaste järeltulijad Ameerikas ja India ookeani saartel. Nad on tihti indiaanlastega segunenud ning seeläbi tekitanud oma kreoolkultuurid, nagu garifunad või mascogod.

## Vaata ka
* Orjapüüdja
* Orjade ülestõus
* Afroladinaameeriklased
* Ladinaameeriklased
* Afroseminoled
* Seminoled
* Suriname maroonid
* Prantsuse Guajaana
* Gaspar Yanga
* Saramakad
* Jamaika maroonid
* Quilombo (film)

## Viited

## Allikad
*History of the Maroons
* Russell Banks (1980), *The Book of Jamaica*.
* Campbell, Mavis Christine (1988), *The Maroons of Jamaica, 1655–1796: a history of resistance, collaboration & betrayal*, Granby, Mass.: Bergin & Garvey. 
* Corzo, Gabino La Rosa (2003), *Runaway Slave Settlements in Cuba: Resistance and Repression* (translated by Mary Todd), Chapel Hill: University of North Carolina Press. 
* Dallas, R. C. *The History of the Maroons, from Their Origin to the Establishment of Their Chief Tribe at Sierra Leone*. 2 vols. London: Longman. 1803.
* De Granada, Germán (1970), *Cimarronismo, palenques y Hablas "Criollas" en Hispanoamérica* Instituto Caro y Cuero, Santa Fe de Bogotá, Colombia, OCLC 37821053 (in Spanish)
* Diouf, Sylviane A. (2014), *Slavery's Exiles: The Story of the American Maroons*, New York: NYU Press, 
* Honychurch, Lennox (1995), *The Dominica Story*, London: Macmillan.  (Includes extensive chapters on the Maroons of Dominica)
* Hoogbergen, Wim S. M. Brill (1997), *The Boni Maroon Wars in Suriname*, Academic Publishers. 
* Learning, Hugo Prosper (1995), *Hidden Americans: Maroons of Virginia and the Carolinas* Garland Publishing, New York, 
* Price, Richard (ed.) (1973), *Maroon Societies: rebel slave communities in the Americas*, Garden City, N.Y.: Anchor Books. 
*Schwaller, Robert, ed. *African Maroons in Sixteenth-Century Panama: A History in Documents.* University of Oklahoma Press, 2021.
* Thompson, Alvin O. (2006), *Flight to Freedom: African runaways and maroons in the Americas* University of West Indies Press, Kingston, Jamaica, 
*
* van Velzen, H.U.E. Thoden and van Wetering, Wilhelmina (2004), *In the Shadow of the Oracle: Religion as Politics in a Suriname Maroon Society*, Long Grove, Illinois: Waveland Press. 

## Välislingid
*  (The Maroons, Hindustanis and others of Surinam.)
*  A good short history of the "Bush Negroes" of Suriname.
* 
*  (A history of Jamaican Maroons.)
* 
* 
*''Black Prisoners of War at Porchester Castle''
*''Lands of Freedom: the oral histories and cultural heritage of the Matawai Maroons in Suriname''
Ripsmeline oganahkis

**Ripsmeline oganahkis** (*Etheirodon fimbriatum*) on klassi *[[Agaricomycetes]]* kuuluv kandseente liik. See kuulus varem oganahkise perekonda.

See koorikseen kasvab lehtpuude ja harva ka okaspuude lamatüvedel. Liik sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. 

## Välislingid
*
Curtis Jones

**Curtis Julian Jones** (sündinud 30. jaanuaril 2001 Liverpoolis) on inglise jalgpallur, kes mängib poolkaitsjana Inglismaa kõrgliiga klubis Liverpool.

Jones liitus Liverpooliga üheksa-aastaselt ning sõlmis profilepingu veebruaris 2018. Esindusmeeskonnas tegi ta debüüdi 2019. aastal, 2019–2020 võitis ta klubiga Inglise tiitli. Ta on mänginud Inglismaa noortekoondistes.

## Saavutused
;Liverpool
*Premier League: 2019–20
*FA Cup: 2021–22
*EFL Cup: 2021–22, 2023–24
*FA Community Shield: 2022
*Jalgpalliklubide maailmameistrivõistlused: 2019
*UEFA Meistrite Liiga hõbe: 2021–22

**Inglismaa U21**
*UEFA U21 EM: 2023

**Individuaalsed**
*Premier League 2 hooaja parim mängija 2019–20
*UEFA U21 EMi sümboolne koosseis: 2023

## Viited

## Välislingid
*Profiil Liverpool FC kodulehel
Kobarlõhkik

**Kobarlõhkik** (*Sclerencoelia fascicularis*), varem nahkjas kobarlõhkik, on seltsi tiksikulaadsed kuuluv seeneliik.

Seen kasvab murdunud haabade tüvedel.

## Viited

## Välislingid
*
Rein Sermat

**Rein Sermat** (sündinud 17. augustil 1979) on Eesti ettevõtja, keskkonnaekspert ja kodanikuaktivist.  Ta on olnud ka Eesti Arboristide Ühingu asutajaliige ja juht ning Eesti Keskerakonna endine liige.

## Elulugu
Rein Sermat on sündinud ja kasvanud Eestis. Tema haridustee kohta ei ole palju teada, kuid ta on omandanud kutsehariduse. Ta on töötanud erinevates valdkondades, sealhulgas linnahaljastuse, kommunaalhoolduse, maastikuehituse, keskkonnaseire, dendroloogia ja IT-lahenduste alal. Ta on olnud pikaaegne juht ja kaasomanik Osaühingus Grün-E ja on omanik Keskkonnabüroos Grün-E.

## Kodanikuaktiivsus
Rein Sermat on olnud aktiivne kodanikuühiskonna liige ja osalenud mitmetes organisatsioonides ja projektides. Ta on olnud Eesti Arboristide Ühingu asutajaliige ja juht aastatel 2011-2015, mil ta arendas arboristi kutset ja edendas arboristika valdkonda Eestis ja Euroopas. Ta viis ühingu rahvusvaheliste suhete sõlmimiseni ja ühing astus EAC-i (European Arboricultural Council) liikmeks. Juhi kohustustena oli tema jaoks muuhulgas ka  osalemine aktiivselt konverentsidel ja korraldada hariduslikke seminare.

Läbi oma tööalase ettevõtluse on Rein Sermat olnud ka pikaajaline kriminaalhooldusega seonduvate rehabilitatsiooniprogrammide ja pilootprojektide kooströöpartner, aidates sellega kaasa kodanike taasintegreerimisele ühiskonda.

Ta on olnud Eesti Keskerakonna liige, kuid on hiljem erakonnast lahkunud.

Ta on olnud ka linnakeskkonna ja erialaühingute tavaliige, nagu näiteks MTÜ Eesti Kommunaalmajanduse Ühing.

## Viited
Neemre

**Neemre** on eesti perekonnanimi.

## Levik Eestis
2024. aasta 1. jaanuari seisuga oli Eestis perekonnanimi Neemre 65 inimesel: 30 mehel ja 35 naisel. Perekonnanimede levikult oli Neemre meeste puhul 3936. kohal ja naiste puhul 3617. kohal. Kõige levinum oli perekonnanimi Neemre vanuserühmas 0–4, kus neid on 10 000 elaniku kohta 0,92.

Nimede eestistamisel võeti perekonnanimi Neemre aastatel 1935–1940 25 korral kasutusele isikute poolt, kes kandsid varem nime Leppikov, Nagel, Nasolevitsch, Negfeld, Neidorf (3), Nemerov, Nemirov, Neuhaus, Neuman, Neumann (8), Niiström, Norman, Normann, Nüssik ja Objartel (2).	

## Nime kandjaid
*Adonis-Prosper Neemre, eesti vaimulik (1910–?)
*Eero Neemre, eesti näitleja ja lavastaja (1905–1994)
*Elvira Neemre, eesti näitleja ja dramaturg (1905–1994)  
*Ilme-Anu Neemre, eesti tekstiilikunstnik (1940–2022)

## Viited

## Välislingid
*
Tiheasustusega paikkond

**Tiheasustusega paikkond** on tihehoonestusega ala, kus hoonetevaheline kaugus ei ole suurem kui 200 meetrit ja kus elab vähemalt 200 inimest. Tiheasustusega paikkondi leidub tavaliselt linnades, suurlinnade äärealadel ja suuremates asulates.

**Tiheasustusega paikkonnad Eestis:**

Eestis on 369 tiheasustusega paikkonda. Eesti suurim tiheasustusega paikkond on Tallinn nii pindala kui ka elanike arvu poolest. Teisi suuri tiheasustusega paikkondi Eestis on Tartu, Pärnu ja Narva.

## Vaata ka
* Paikkond

## Viited
Kasekõbjuk

**Kasekõbjuk** (*Trichaptum biforme*), ka *Pallidohirschioporus  biforme*,  on kandseente hulka kuuluv seeneliik.

Seen kasvab kasel.

## Välislingid
*
Molossia Vabariik

**Molossia**, ametlikult **Molossia Vabariik**, on mikroriik, mis taotleb suveräänsust üle 4,6 hektari suurusele maatükile USA-s Nevada osariigis Daytoni lähedal. Mikroriik ei ole saanud tunnustust üheltki ÜRO liikmesriigilt. Riigi asutas Kevin Baugh. Baugh jätkab maa kinnisvaramaksu tasumist kohalikule omavalitsusele Storey maakonnale, kuigi nimetab seda "välisabiks". Ta on öelnud: "Me kõik tahame arvata, et meil on oma riik, kuid teate, et USA on palju suurem."

## Ajalugu

Molossia sai alguse Kevin Baughi teismeea unistusest. Baugh lõi Molossia kuningriigi 1998. aastal, ostes kokku maid Nevadast. Baugh on väitnud, et ta rajas Molossia tänu filmist "The Mouse That Roared" (1959) saadud ideele ja ka oma sõjaväes oldud aja tõttu. Varem oli Kevin Baugh "Vuldsteini suure vabariigi" peaminister ja tema sõber James Speilam kuulutati kuningas James I-ks. Riigis toimus mitmeid valitsuse ja nimemuutusi, näiteks Molossia Demokraatlik Rahvavabariik (kommunistlik), Zaira kuningriik ja Utoopia ühendatud provintsid.

Molossia Vabariik väidab, et sõdib endise Ida-Saksamaaga. Ühtlasi väidetakse, et see riik on vastutav sõjaliste õppuste eest, mida Kevin Baugh pidi taluma USA sõjaväega Lääne-Saksamaal ja seetõttu vastutav tema unepuuduse diagnoosi eest. Kuigi Ida-Saksamaa lakkas ametlikult eksisteerimast 1990. aastal pärast liitumist Lääne-Saksamaaga, väidab Molossia, et riigi jätkuvat eksistentsi võimaldab Ernst Thälmanni saar, mille Fidel Castro pühendas Weimari Saksa poliitikule Ernst Thälmannile ja kinkis Ida-Saksamaale, sest see saar puudub nimetatud riikide ühinemislepingus. Seepärast ei ole Molossia sõnul Ida-Saksamaa veel kadunud ning see võimaldab sõjal jätkuda. 

## Rahvuslikud sümbolid
Molossia tunnusjook on Molossolini, mis on Sprite'i, grenadiini ja ananassimahla alkoholivaba segujook, millele on lisatud kirsse ning banaani-, apelsini- ja ananassiviile. 

## Populaarses kultuuris
2010. aastal tutvustas Molossia Vabariiki Channel Awesome'i täispikas erisaates "Kickassia'", kus Kevin Baugh mängis enda väljamõeldud versiooni. Filmis tungivad Vabariiki nostalgiakriitik (keda kehastab Doug Walker) ja tema arvustajad, kes võtsid Kickassia diktatuuriga Molossia korraks üle, enne kui ta 2 päeva hiljem kukutati. Molossia Vabariigi kodulehel on filmi sündmusi käsitletud faktidena.

## Vaata ka
* Mikroriikide loend

## Viited

## Välislingid
* Molossia Vabariigi koduleht 
* Molossia Vabariigi mereväe koduleht
Alsu Kurmaševa

**Alsu Kurmaševa** (tatari Алсу Кормашева, vene Алсу Хамидовна Курмашева; sündinud 1. septembril 1976) on tatari rahvusest Vene-Ameerika ajakirjanik. Ta töötab Vabaduse Raadio tatari- ja baškiirikeelsete saadete toimetuses Prahas. 18. oktoobril 2023 vahistati ta Venemaal Kaasanis süüdistatuna selles, et ta polnud esitanud tema "välisagendina" registreerimiseks vajalike dokumente.  1. aprillil 2024 pikendas Venemaa kohus tema kinnipidamist kuni 5. juunini 2024.

Ta vabanes 1. augustil 2024 koos mitme teise poliitvangiga Ankaras toimunud vangide vahetuse käigus.

Tal on nii Venemaa kui ka Ameerika Ühendriikide kodakondsus.

## Viited
Kirchberg am Wechsel

**Kirchberg am Wechsel** on vald *(Marktgemeinde)* Austrias Alam-Austria liidumaal Neunkircheni ringkonnas.

See on märkimisväärne Rahvusvahelise Wittgensteini sümpoosioni võõrustajana alates 1976. aastast ja seal asub Austria Ludwig Wittgensteini Selts.

## Viited
Mönichkirchen

**Mönichkirchen** on vald *(Marktgemeinde)* Austrias Alam-Austria liidumaal Neunkircheni ringkonnas.

Mönichkirchen asub Wechseli mäe (1743 m) idaküljel *[[Industrieviertel]]i* kaguosas Steiermargipiiri ääres. 68,34% valla territooriumist on kaetud metsaga.

## Sport

Mönichkirchenis on kaks spordiklubi:

* Mönichkircheni talispordiklubi
* Jalgpalliklubi FC Mönichkirchen

Mönichkircheni küla ümber on suusakuurort, mis on ühendatud mitme tõstukiga kõrvalasuva Mariensee suusakuurordiga (Aspangberg – Sankt Peteri küla). Mõlema kuurordi suusanõlvade kogupikkus on u. 13 km. Mõlemas külas on kolm tooltõstukit ja üks lohistitõstuk.

Suvel kasutatakse piirkonda tavaliselt matkamiseks ja ronimiseks.

## Viited
Sander Skotheim

**Sander Aae Skotheim** (sündinud 31. mail 2002) on Norra kümnevõistleja.  

Ta võitis Tallinnas toimunud 2021. aasta Euroopa juunioride meistrivõistlustel kümnevõistluses Jente Hauttekeete järel 8012 punktiga hõbemedali.

2023. aasta Euroopa sisemeistrivõistlustel võitis ta seitsmevõistluses Norra rekordiga 6318 punkti Kevin Mayeri järel hõbemedali. Götzise kümnevõistluses püstitas ta Norra rekordi 8590 punkti, millega parandas Markus Roothile kuulunud varasemat rekordit 283 punktiga. Euroopa U23 meistrivõistlustel Espoos võitis ta Norra rekordit parandanud Roothi järel hõbemedali 8561 punktiga.

2024. aasta sisemaailmameistrivõistlustel Glasgow's võitis Skotheim seitsmevõistluses Norra rekordiga 6407 punkti hõbemedali, kaotades maailmameistriks tulnud Simon Ehammerile 11 punktiga. Juunis toimunud Euroopa meistrivõistlustel Roomas võitis ta Norra rekordiga 8635 punkti Johannes Ermi järel hõbemedali.

2025. aasta Euroopa sisemeistrivõistlustel Hollandis Apeldoornis püstitas ta seitsmevõistluse Euroopa rekordi 6558 punkti ja võitis Ehammeri ja Till Steinforthi ees kuldmedali. Sama aasta sisemaailmameistrivõistlustel Nanjingis tuli ta Johannes Ermi ja Steinforthi ees maailmameistriks 6475 punktiga.

Alates 2020. aastast on Skotheimi treeningurühma peatreener Eirik Røe. Tugimeeskonda kuuluvad ka heitetreener Thomas Rosvold, odavisketreener Andreas Thorkildsen ja teivashüppetreener Yoann Rouzières.

## Isiklikud rekordid

### Mitmevõistlus
*Kümnevõistlus – 8909 punkti NR, 1. juuni 2025,  Götzis
*Seitsmevõistlus – 6558 punkti NR, ER 8. märts 2025,  Apeldoorn

### Üksikalad

;Väljas

;Sees

Allikas: Rahvusvaheline Kergejõustikuliit

## Viited

## Välislingid
*
Christian Plaziat

**Christian Plaziat** (sündinud 28. oktoobril 1963 Lyonis) on endine Prantsusmaa kümnevõistleja.  

Oma sportliku karjääri jooksul võitis ta kuldmedali sisemaailmameistrivõistlustel (1995, 6246 punkti), Euroopa meistrivõistlustel (1990, 8574 punkti) ja kahel korral Euroopa sisemeistrivõistlustel (1992, 6418 punkti ja 1994, 6268 punkti).

1988. aasta suveolümpiamängudel Soulis saavutas Plaziat 5. koha tulemusega 8272 punkti. Kergejõustiku maailmameistrivõistlustel on ta tulnud kolmel korral kuue parema hulka: 1987 Rooma 4. koht, 8307 punkti; 1993 Stuttgart 6. koht, 8398 punkti ja 1995 Göteborg 6. koht, 8206 punkti. 

Euroopa karikavõistlustel mitmevõistluses on ta tulnud kolmel korral individuaalseks võitjaks (1991. aastal 8518 punkti, 1993. aastal 8277 p. ja 1995. aastal 8505 p.)
## Isiklikud rekordid

### Mitmevõistlus
*Kümnevõistlus – 8574 punkti, 29. august 1990,  Split
*Seitsmevõistlus – 6418 punkti, 29. veebruar 1992,  Genova

### Üksikalad

;Väljas

Allikas: Rahvusvaheline Kergejõustikuliit

## Välislingid
* Christian Plaziat. World Athletics.
Baltic 4500

**Baltic 4500** (tuntud ka nime all FERRY 45 RO-PAX) on laevaehitustehase AS Baltic Workboats toodetud parvlaevade klass, mida iseloomustavad 45-meetrine pikkus, Väinamere ja Pärnu lahe jääoludele sobilik konstruktsioon ning 200 reisija ja 32 auto kandevõime.

Veeteede Ameti tellimusel on ehitatud kolm seda tüüpi laeva:
* Ormsö, sõidab Rohuküla–Sviby liinil
* Soela, sõidab Sõru–Triigi liinil
* Kihnu Virve, sõidab Manilaiu–Kihnu liinil

## Välislingid
*Praamiklassi teave Baltic Workboatsi kodulehel
Leonardo Rolón

**Leonardo Gabriel Rolón** (sündinud 19. jaanuaril 1995 Rosarios) on Argentina jalgpallur, kes mängib parema äärepoolkaitsja või paremkaitsjana Eesti Premium liiga klubis Narva Trans.

Ta alustas klubikarjääri Argentinas. Argentina kõrgliigas debüteeris ta 2013. aastal Vélez Sarsfieldi meeskonnas. Hiljem on ta mänginud veel Ecuadori kõrgliigaklubis Emelec (2015), Argentina kõrgliigaklubis Arsenal de Sarandí (2016–2018), Tšiili kõrgliigaklubides Deportes Iquique (2018) ja Audax Italiano (2019), Mehhiko esiliigaklubis Cafetaleros de Tapachula (2019), Argentina esiliigaklubides Quilmes (2020–2021) ja Mitre (2022) ning Malaisia kõrgligaklubis Kelantan (2023). Emeleciga tuli ta Ecuadori meistriks.

2024. aasta veebruaris sõlmis ta üheaastase lepingu Narva Transiga. Transi meeskonnas debüteeris ta 25. veebruaril 2024 superkarikafinaalis Tallinna FC Flora vastu. Premimum liigas tegi ta debüüdi nädal aega hiljem 2. märtsil Tallinna FCI Levadia vastu.

2015. aastal tuli Rolón Argnentina kuni 20-aastaste koondisega Lõuna-Ameerika omavanuste meistriks. Ta kuulus Argentina meeskonda ka sama aasta juunioride maailmameistrivõistlustel, kus Argentina alagrupist edasi ei pääsenud.

Tema kaksikvend Maxi Rolón oli samuti jalgpallur. Ta hukkus 2022. aasta märtsis liiklusõnnetuses 

## Viited

## Välislingid
* Leonardo Rolón Eesti Jalgpalli Liidu kodulehel
Võlusõna

**Võlusõna** on sõna või lause, mis kutsub esile loitsu.

Võlusõnad on näiteks simsalabim, abrakadabra ja palun.
Reetta Hurske

**Reetta Sofi Kaarina Hurske** (sündinud 15. mail 1995 Ikaalinenis) on Soome tõkkejooksja.

Ta pääses 2019. aasta Euroopa sisemeistrivõistlustel Glasgow's 60 meetri tõkkejooksus finaali ja sai ajaga 8,02 4. koha. Suveuniversiaadil Napolis võitis ta 100 meetri tõkkejooksus hõbemedali.

2023. aasta Euroopa sisemeistrivõistlustel Istanbulis kordas Hurske 60 tõkkejooksu finaalis Soome rekordit 7,79 ja võitis Nadine Visseri ja Ditaji Kambundji ees kuldmedali.

## Isiklikud rekordid
Seisuga 6. märts 2024

Allikas: Rahvusvaheline Kergejõustikuliit

## Isiklikku

Hurske elukaaslane on korvpallur Topias Palmi.

## Viited

## Välislingid

*
Soomususs

**Soomususs** (*Bylgides sarsi*) on mereline mitmeaastane hulkharjasuss, enamasti seotud avamere ja sügavamate vetega. Eestis on teda leitud harvalt mitmelt poolt, Soomes loetakse tema populatsiooni püsivaks.

## Kirjeldus
Soomusussi keha on kuni 3 cm pikkune, kollakas- või rohekashall ja suhteliselt lameda kujuga. Jäsendid ehk parapoodid on varustatud arvukate harjastega. Peas on mitu paari kombitsaid, kompimissarvi ja kaks paari silmi. Ussi selga katavad kahes kattuvas reas 14 paari ovaalseid või ümaraid poolläbipaistvaid soomuseid, mille alt ulatuvad igal segmendil välja erineva pikkuse ja kujuga harjased.

## Levik
Soomususs on tüüpiline mereloom, keda väga harva leitakse magevetest. Liik on levinud põhjapoolkera Atlandi ookeanis ja Põhja-Jäämeres, Põhjameres ja Läänemeres. Läänemeres on tema elupaigad mere lõunaosast Soome lahe keskosani ja Selkämereni. Liik elab peamiselt sügavamal muda-, liiva- ja kruusapõhjal, kuid teda leidub kohati ka madalamas vees kivide ja vetikate vahel; ta ujub aeg-ajalt põhja lähedal vees.

## Ökoloogia
Soomususs liigub ujudes, mööda substraati roomates ja võib kaevuda põhjasettesse. Ta on eluviisilt röövloom, kes toitub hõljumist ja väikesest põhjaelustikust, suuremad isendid isegi vähikestest.

Ta on külmaveeline loom ning eelistab elutegevuseks avamerealasid ja lainetusele mõõdukalt avatud merepiirkondi. Liik elab eelkõige mesotroofses veekeskkonnas, aga esineb ka oligotroofses vees. On kõrge reostustundlikkusega. Soomususs ja kirpvähiline *[[Monoporeia affinis]]* on esimesed liigid, kes asustavad uuesti Läänemere sügavad osad, millest elustik on hapnikutaseme languse tõttu välja surnud.

Liigil on kehasisene viljastamine. Munad arenevad vastseteks talvehooajal emaslooma kehaõõnes. Kevadel ujuvad vastsed avavette, kus neist arenevad täiskasvanud.

## Viited
Kadett (õppur)

**Kadett** on õpilane ehk praktikat. Enamasti peetakse silmas kutselise sõjaväelase väljaõppet saavat isikut. Kadettideks nimetatakse ka mittesõjaliste asutuste, näiteks politsei, tsiviillennunduse või merendusühingute õppureid.

Kadetiks nimetati Eesti Vabariigi sõjakooli õpilast ja tema madalaimat auastet. Kadettide auastmeteks sõjakoolis olid (tõusvas järjekorras) kadett, noorem portupeekadett, vanem portupeekadett ja portupeeveltveebel.
Milan Badelj

**Milan Badelj** (sündinud 25. veebruaril 1989 Zagrebis) on Horvaatia jalgpallur, kes mängib kaitsva poolkaitsjana Itaalia kõrgliigaklubis Genoa. Ta on klubi meeskonna kapten.

Ta kuulus noorena mitmesse Zagrebi klubisse. Horvaatia kõrgliigas debüteeris ta 2008. aastal Zagrebi Dinamo meeskonnas. Aastatel 2009–2012 tuli ta Dinamoga neli hooaega järjest Horvaatia meistriks.

Aastatel 2012–2014 mängis Badelj Saksamaa kõrgliigaklubis Hamburger SV.

Alates hooajast 2014/15 on Badelj mänginud Itaalias. 2014. aasta augustis sõlmis ta lepingu Fiorentinaga.

2018. aasta augustis siirdus ta Rooma Laziosse. Hooajal 2018/19 mängis ta laenulepingu alusel Laziost taas Fiorentinas

2020. aasta septembris sõlmis ta lepingu Genoaga.

Horvaatia jalgpallikoondises mängis Badelj aastatel 2010–2023 kokku 55 korda ja lõi kaks väravat. Koondisekarjääri esimese värava lõi ta 2. septembril 2011 EM-i valikmängus Malta vastu ja teise 26. juunil 2018 maailmameistrivõistluste viimases alagrupimängus Islandi vastu. Badelj kuulus Horvaatia koondisse kolmedel Euroopa meistrivõistlustel (2012, 2016 ja 2020) ning kahtedel maailmameistrivõistlustel (2014 ja 2018). 2018. aasta maailmameistrivõistlustel võitis ta Horvaatia koondisega hõbemedali.

## Saavutused
;Zagrebi Dinamo
*Prva HNL: 2008–09, 2009–10, 2010–11, 2011–12
*Horvaatia karikas: 2008–09, 2010–11, 2011–12
*Horvaatia superkarikas: 2010
;Lazio
Coppa Italia: 2018–19
;Horvaatia
*Maailmameistrivõistlused: Teine koht 2018

## Viited
Felipe Felicio

**Felipe Felicio Silva Reis** (sündinud 6. novembril 2002 Belo Horizontes) on Brasiilia jalgpallur, kes mängib keskründajana Eesti Premium liiga klubis Tallinna FCI Levadia.

Ta alustas klubikarjääri Brasiilia klubis Clube Atlético Mineiro, mille noortesüsteemiga liitus ta 2015. aastal. 23. jaanuaril 2019 debüteeris ta Atlético Mineiro meeskonnas Minas Geraisi osariigi meistrivõistluste Campeonato Mineiro mängus Tombense vastu. Brasiilia kõrgliigas debüteeris ta 25. juunil 2021 mängus Ceará vastu, kui sekkus mängu teisel poolajal Hyorani asemele. Samal hooajal pääses ta Brasiilia kõrgliigas väljakule veel neljas mängus. 2021. aastal tui ta Atlético Mineiroga ka Brasiilia meistriks.

2023. aasta jaanuaris sõlmis ta laenulepingu alusel Tallinna FCI Levadiaga. Premium liigas debüteeris ta 5. märtsil 2023 mängus Pärnu Vapruse vastu. Esimese värava lõi ta liigas sama aasta 2. aprillil mängus FC Kuressaare vastu. 2023. aastal lõi ta Eesti Premium liigas kokku kuus väravat. 2024. aasta jaanuaris sõlmis ta Levadiaga püsiva lepingu.

## Saavutused
;Atlético Mineiro
*Campeonato Brasileiro Série A: 2021
*Campeonato Mineiro: 2021, 2022

## Viited

## Välislingid
* Felipe Felicio Eesti Jalgpalli Liidu kodulehel
Andy King

**Andrew Philip King** (sündinud 29. oktoobril 1988 Barnstaple'is) on Inglismaal sündinud Walesi jalgpallur, kes mängib poolkaitsjana Inglismaa esiliigaklubis Bristol City.

Aastatel 1998–2004 kuulus King Londoni Chelsea noortesüsteemi. Seejärel liitus ta Leicester Cityga. Leicester City põhimeeskonnas debüteeris ta Inglismaa esiliigas 2. oktoobril 2007 mängus Wolverhampton Wanderersi vastu. Esimese värava lõi ta liigas sama aasta 1. detsembril mängus Southamptoni vastu. Leicester City põhimeeskonnas kindlus King koha hooajal 2008/09, mil ta mängis Leicester Cityga Inglismaa tugevuselt kolmandas liigas. Samal hooajal valiti King Leicester City hooaja parimaks noormängijaks, ning klubiga kindlustati pääs tagasi Inglismaa esiliigasse. Hooajal 2010/11 oli King Leicester City suurim väravalööja (16 väravat, millest 15 väravat Inglismaa esiliigas). Hooajal 2010/11 valiti King ka Inglismaa esiliiga sümboolsesse koosseisu. 2014. aastal tõusis ta Leicester Cityga Inglismaa kõrgliigasse. Inglismaa kõrgliigas lõi ta esimese värava 4. aprillil 2015 mängus West Ham Unitedi vastu. Hooajal 2015/16 tuli King Leicester Cityga Inglismaa meistriks.

Alates 2018. aastast oli King Leicester Cityst laenul teistes klubides: hooaja 207/18 teises pooles Inglismaa kõrgliigaklubis Swansea City, hooaja 2018/19 teises pooles Inglismaa esiliigaklubis Derby County ning hooajal 2019/20 Šotimaa kõrgliigaklubis Rangers ja Inglismaa esiliigaklubis Huddersfield Town.

2021. aasta jaanuaris sõlmis ta kuni hooaja lõpuni lepingu Belgia kõrgliigaklubiga Leuven, kuid ta mängis seal vaid ühe mängu.

2021. aasta juulis liitus ta Bristol Cityga.

Walesi jalgpallikoondises mängis King aastatel 2009–2018 kokku 50 korda ja lõi kaks väravat. Mõlemad väravad sündisid sõprusmängudes: 11. augustil 2010 Luksemburgi ja 16. novembril 2013 Soome vastu. Ta kuulus Walesi koondisse 2016. aasta Euroopa meistrivõistlustel, kus jõuti poolfinaali.

## Saavutused
;Leicester City
*Premier League: 2015–16
*Football League Championship: 2013–14
*Football League One: 2008–09

## Viited

## Välislingid
Adam Smith (jalgpallur)

**Adam James Smith** (sündinud 29. aprillil 1991 Londonis) on Inglismaa jalgpallur, kes mängib kaitsjana Inglismaa Premier League'i klubis AFC Bournemouth.

Ta on Tottenham Hotspuri noortesüsteemi kasvandik. Tottenham Hotspuri põhimeeskonnas debüteeris ta 13. mail 2012 mängus Fulhami vastu, kui sekkus mängu teisel poolajal Younes Kabouli asemele. Pärast seda sai ta Tottenham Hotspuri põhimeeskonnas mänguaega vaid veel ühel korral. Aastatel 2009–2013 oli ta peamiselt laenul Inglismaa teistes klubides: hooajal 2009/10 tugevuselt kolmanda liiga klubis Wycombe Wanderers ja tugevuselt neljanda liiga klubis Torquay United, hooajal 2010/11 kolmanda liiga klubis AFC Bournemouth, hooajal 2011/12 kolmanda liiga klubis Milton Keynes Dons ja esiliigaklubis Leeds United, hooajal 2012/13 esiliigaklubis Millwall ning hooaja 2013/14 esimeses pooles esiliigaklubis Derby County.

2014. aasta jaanuaris naasis ta päris paari aastat Bournemouthi, kellega sõlmis nüüd püsiva lepingu. Bournemouthiga on ta mänginud Inglismaa kõrgliigas viis hooaega aastatel 2015–2020 ning uuesti alates hooajast 2022/23.

Aastatel 2006–2013 mängis Smith Inglismaa noortekoondistes.

## Viited

## Välislingid
* Profiil AFC Bournemouthi kodulehel
Kenneth Bednarek

**Kenneth Bednarek** (sündinud 14. oktoobril 1998 Oklahoma osariigis Tulsas) on Ameerika Ühendriikide sprinter.

Bednarek sündis Tulsas, kuid tema ja tema vend lapsendati ja nad kolisid Wisconsini osariigi Rice Lake'i. Ta alustas kergejõustikutreeninguid teises klassis. Hiljem tegeles ta ka Ameerika jalgpalliga. Esimesed Wisconsini osariigi meistritiitlid võitis ta keskkoolis sprindis ja teatejooksudes.

2019. aasta veebruaris jooksis ta lühiraja 200 meetri jooksus isikliku rekordi 20,30, millega tõusis kõigi aegade edetabelis jagama 13. kohta. Sama aasta 18. mail jooksis ta NCAA meistrivõistlustel 200 meetri jooksus aja 19,82 ja 400 meetri jooksus 44,73. Sellega sai temast Isaac Makwala kõrval teine sportlane, kes suutnud samal päeval joosta 200 meetrit alla 20 sekundi ja 400 meetrit alla 45 sekundi. 200 meetri jooksu finaalis puhus vastutuul 0,8 m/s. Bednareki jooks oli nii tugevas vastutuules kõigi aegade kiireim. Eelmisel päeval toiumunud poolfinaalis oli ta suutnud 6,1 m/s taganttuules joosta ka 19,49.

2021. aastal toimunud suveolümpiamängudel Tokyos võitis Bednarek 200 meetri jooksus isikliku rekordiga 19,68 Andre De Grasse'i järel hõbemedali.

2022. aasta kergejõustiku maailmameistrivõistlustel Eugene'is võitis Bednarek 200 meetri jooksus koondisekaaslase Noah Lylesi järel hõbemedali ajaga 19,77.

2023. aasta kergejõustiku maailmameistrivõistlustel Budapestis sai ta 200 meetri jooksus ajaga 20,07 viienda koha.

2024. aasta suveolümpiamängudel Pariisis võitis Bednarek 200 meetri jooksus Letsile Tebogo järel hõbemedali ajaga 19,62.

2025. aasta kergejõustiku maailmameistrivõistlustel Tokyos võitis Bednarek 200 meetri jooksus taas Noah Lylesi järel hõbemedali ajaga 19,58. 4 × 100 meetri teatejooksus tuli ta koos Christian Colemani, Courtney Lindsey ja Lylesiga maailmameistriks ajaga 37,29.

## Isiklikud rekordid
;Tavarada

;Lühirada

Allikas: Rahvusvaheline Kergejõustikuliit

## Isiklikku

Bednarek kannab võistlustel peapaela, mille järgi ta on saanud hüüdnime Kung Fu Kenny.

## Viited

## Välislingid
*
Nigol

**Nigol** on perekonnanimi.

Ameerika Ühendriikides oli perekonnanime Nigol kandjaid 2014. aastal 20 isikut, Kanadas oli neid 19, Austraalias 12.

## Levik Eestis
2024. aasta 1. jaanuari seisuga oli Eestis perekonnanimi Nigol 139 inimesel: 59 mehel ja 80 naisel. Perekonnanimede levikult oli Nigol meeste puhul 1683. kohal ja naiste puhul 1255. kohal. Kõige levinum oli perekonnanimi Nigol vanuserühmas 80–84, kus neid on 10 000 elaniku kohta 1,92. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 5,38 inimest.

19. sajandi algul pandi pärisorjusest vabastamise käigus talupoegadele Tartumaal Laiuse kihelkonna; Läänemaal Reigi kihelkonna; Viljandimaal Suure-jaani ja Paistu kihelkonna; Pärnumaal Audru kihelkonna; Harjumaal Nissi kihelkonna ja Virumaal Kadrina kihelkonna erinevates mõisavaldades 11 korral nimeks Niggol, Nikol ja Nigol. 

Nimede eestistamisel võeti perekonnanimi Nigol aastatel 1935 ja 1937 kolmel korral kasutusele isikute poolt, kes kandsid varem nime Niggel.	

## Nime kandjaid
*Aivar Nigol, eesti omavalitsus- ja sporditegelane (1965–) 
*August Nigol, eesti õpetaja ja vaimulik (1877–1918)
*Hugo Nigol, eesti jääpurjetaja (1927–2022) 
*Salme Nigol, eesti keeleteadlane, murdeuurija (1920–2008)

## Viited

## Välislingid
*
Natschbach-Loipersbach

**Natschbach-Loipersbach** on vald *(Gemeinde)* Austrias Alam-Austria liidumaal Neunkircheni ringkonnas.

## Sport

*Speedway Natschbach-Loipersbach* on speedway läbiviimiskoht aadressil Guntramserstraße 689/110, mis külgneb (lõuna pool) Schwarza jõega. Rajatises on korraldatud olulisi sündmusi, sealhulgas Speedway maailmameistrivõistluste kvalifikatsiooniringe (alates 1988. aastast) ja 1989. aasta Speedway meistrite karikavõistlust.

## Viited
Neunkirchen (Alam-Austria)

**Neunkirchen** on linn *(Stadtgemeinde)* Austrias Alam-Austria liidumaal, Neunkircheni ringkonna keskus.

Neunkirchen asub Viini nõo Steinfeldi piirkonnas, olles osa Alam-Austria *[[Industrieviertel]]i* piirkonnast. Schwarza jõgi voolab sealt läbi.

## Ajalugu

Neunkirchen on üks vanimaid asulaid Viini nõos. See on alaliselt asustatud alates La Tène kultuurist. Siselinna lähedal asus umbes aastatel 30–400 roomlaste asula, kuid selle nimi pole teada. Neunkirchenit on esmamainitud 1094. aastal nimega Niuwenchirgun. Linnaõigus anti 1920. aastal.

## Inimesi

* Anton Burger, Theresienstadti koonduslaagri komandant, sõjakurjategija, sündis Neunkirchenis
* Christian Fuchs, Austria jalgpallur, sündis Neunkirchenis
* Markus Höttinger, Austria võidusõitja, sündis Neunkirchenis
* Hubert Mara, Austria arvutiteadlane, sündis Neunkirchenis
* Julius Steinfeld, *Agudat Yisrael* poliitik, *[[Kindertransport]]* kaaskorraldaja
* Alfons Maria Stickler, Austria prelaat, sündis Neunkirchenis

## Viited
SanDisk

**Sandisk** on välkmälutoodete nagu MP3-mängijad, mälukaardid, mälukaardilugejad, mälupulgad ja pooljuhtkettad bränd. Nüüdne Western Digitali välkmälutoodete bränd tegutses kuni 2016. aastani eraldi ettevõttena. Brändi omanik Western Digital oli 2023. aasta neljanda kvartali seisuga välkmäluturu suuruselt kolmas tootja turuosaga 14,5%.

## Ajalugu

1988. aastal asutasid Eli Harari, Sanjay Mehrotra ja Jack Yuan Californias Silicon Valley piirkonnas SunDiski nimelise firma. Vahetult enne börsile minekut 1995. aastal muutis ettevõte nime SanDiskiks. Nimevahetusega välditi segiajamist tuntud arvutitootja Sun Microsystemsiga.

Koostöös Western Digitaliga konstrueeris SanDisk 1990. aastal esimese pooljuhtketta ja tõi tolle 1991. aastal turule. 1992. aastal lõi SanDisk PCMCIA FlashDisk mälukaardi formaadi, mis oli 1994. aastal ilmavalgust näinud CompactFlash (CF) kaardi eelkäija. 1997. aastal kuulutasid SanDisk ja Siemens välja senisest mälukaartidest kompaktsema MultiMediaCard (MMC) standardi.

2000. aasta jaanuaris asutasid Panasonic, SanDisk ja Toshiba SD Associationi, mille eesmärk on edasi arendada Secure Digital (SD) mälukaardi standardit. Samal aastal avalikustati esimesed mälupulgad, mille tootmine on SanDiski oluline tegevusvaldkond. Koostöös Motorolaga esitles firma 2004. aasta arvutimessil CeBIT TransFlash mälukaarte, millest sai hiljem microSD formaat.

2005. aastal tõi ettevõte turule oma esimese MP3-mängija Sansa e100. Aasta hiljem, 2006. aastal oli SanDisk Ameerika Ühendriikide MP3-mängijate turul turuosa poolest Apple'i järel teine. Kuigi MP3-mängijate tootmine pole SanDiski nüüdse omaniku Western Digitali põhitegevus, on nood firma tootevalikus veel 2024. aasta märtsiski.

SanDiski tegevus iseseisva ettevõttena lõppes 2016. aasta maikuus, kui mälutootja Western Digital ostis SanDiski 16 miljardi dollari eest. Alates tollest hetkest sai SanDiskist üks Western Digitali brändidest.

## Viited

## Välislingid
Marcus Forss

**Marcus Uolevi Forss** (sündinud 18. juunil 1999 Turus) on Soome jalgpallur, kes mängib ründajana Inglismaa esiliigaklubis Middlesbrough ja Soome jalgpallikoondises.

Ta on Inglismaa klubi West Bromwich Albioni kasvandik. 2017. aastal siirdus ta West Bromwich Albionist Brentfordi, kus mängis esmalt klubi reservmeeskonnas, kus lõi esimese 23 mänguga 11 väravat. Brentfordi põhimeeskonnas debüteeris ta Inglismaa esiliigas hooajal 2018/19 ning lõi kuue mänguga ühe värava. Hooajal 2019/20 oli ta Brentfordist laenul Inglismaa tugevuselt kolmanda liiga klubis AFC Wimbledon, kus lõi 18 mänguga 11 väravat. Hooajal 2020/21 lõi Forss Brentfordi meeskonnas Inglismaa esiliigas 39 mänguga seitse väravat. Samal hooajal kindlustas ta Brentfordiga pääsu Inglismaa kõrgliigasse. 24. augustil 2021 lõi Forss Inglismaa liigakarika võistluste teise ringi mängus värava Forest Green Roversi vastu ja kolmanda ringi mängus 21. septembril neli väravat Oldham Athleticu vastu. Hooajal 2021/22 oli ta Londoni Arsenali mängija Eddie Nketiah' kõrval viie väravaga Inglismaa liigakarika võistluste suurim väravalööja ning Forss valiti liigakarika hooaja sümboolsesse koosseisu. Lisaks lõi ta 8. jaanuaril 2022 Inglismaa karikavõistluste kolmanda ringi mängus värava Port Vale'i vastu. Hooaja 2021/22 esimeses pooles ta Inglismaa kõrgliigas seitsme mänguga ühtegi väravat aga ei löönud. Hooaja 2021/22 teises pooles oli ta laenul Inglismaa esiliigaklubis Hull City, kus lõi 11 mänguga ühe värava.

2022. aasta juulis siirdus ta umbes 3 miljoni naelsterlingi eest Middlesbrough'sse, kellega sõlmis kolmeaastase lepingu. Hooajal 2022/23 lõi Forss Inglismaa esiliigas kümme väravat.

Soome jalgpallikoondises debüteeris Forss 12. novembril 2020 sõprusmängus Prantsusmaa ja lõi 2:0 Soome võiduga lõppenud mängus Soome esimese värava. Ta kuulus Soome koondisse 2021. aasta Euroopa meistrivõistlustel, kus pääses lõpuminutitel väljakule esimeses alagrupimängus Taani ja viimases alagrupimängus Belgia vastu.

Nii tema isa kui ka vanaisa olid jalgpallurid. Tema vanaisa Rainer Forss kuulus seejuures 1950. aastatel Soome koondisse.

## Viited

## Välislingid
* Profiil Middlesbrough FC kodulehel
Dave Attell

**David Attell** (sündinud 18. jaanuaril 1965 New Yorgis) on Ameerika Ühendriikide koomik ja näitleja.

## Välislingid
*
Nali on läbi

"**Nali on läbi"** on ansambli Punkentsefaliit 2022. aastal ilmunud album.
## Lood

# Kõmbid (P.Peegel) - 0:45
# Ahjualune (K.Kahju/I.Paas) - 02:26
# Sügelised sünnipäevaks (K.Kahju/I.Paas) - 01:25
# Batman & Robin (K.Kahju/I.Paas) - 02:27
# Paksu poisi armatuslaul (K.Kahju/I.Paas) - 02:10
# Kinke on tore saada (K.Kahju/I.Paas) - 03:09
# Karske poiss (K.Kahju/I.Paas) - 02:31
# Seletamata lugu (K.Kahju/I.Paas) - 02:41
# Luukere-Ants (K.Kahju/I.Paas) - 02:29
# Egolaks (K.Kahju/I.Paas) - 01:36
# Ilmaennustus (K.Kahju/I.Paas) - 03:13
# Nali on läbi (K.Kahju/I.Paas) - 01:27

## Koosseis
* Indrek Paas - vokaal
* Kurmet Kahju - kitarr, taustalaul
* Märt Jerve - basskitarr
* Priidu Peegel - trummid
* Karl Korts - salvestus, miksimine, masterdamine, taustalaul
* Das Grauenkunstinstitut - kujundus

## Viited

## Välislingid
* Kaisa Ling "Arvustus. Punkentsefaliit on aastatega aina tõhusamaks muutunud"
Haigused farmis

"**Haigused farmis"** on ansambli Punkentsefaliit 2009. aastal ilmunud esimene stuudioalbum. Album salvestati ajavahemikul jaanuar 2008 - august 2009 Alar Aigro stuudios.

## Lood

# Unenägudes (P.Peegel,K.Kahju/I.Paas) - 03:12
# Kaupluse kauboi (K.Kahju/I.Paas) - 03:21
# Alguses ma nägin sind (K.Kahju, I.Paas/I.Paas) - 02:57
# Haigused farmis (K.Kahju/I.Paas) - 02:03
# Mis on minus? (K.Kahju/I.Paas) - 02:31
# Fuck You Pinocchio (K.Kahju, I.Paas/I.Paas) - 01:59
# Jõulud on üks kord aastas (K.Kahju/I.Paas) - 03:37
# Maanteepervar (K.Kahju/I.Paas) - 02:58
# Üks päev korraga (K.Kahju/I.Paas) - 02:26
# Kapimees (I.Paas) - 02:00
# Maailma lõpp on homme (K.Kahju/I.Paas) - 02:46
# Kurja näoga bussijuht (K.Kahju/I.Paas) - 03:26
# Rattakett on maas (K.Kahju/I.Paas) - 01:40
# Siin tänavas (K.Kahju/I.Paas) - 03:24
# Pohuist (K.Kahju/I.Paas) - 02:09

## Koosseis
* Indrek Paas - vokaal
* Kurmet Kahju - kitarr
* Ando Õispuu - basskitarr
* Priidu Peegel - trummid, süntesaator (1), taustalaul (5)
* Andre Nõu - taustavokaal (9,11)
* Alar Aigro - salvestus, miksimine, masterdamine
* Das Grauenkunstinstitut - kujundus

## Viited

## Välislingid
* Haigused farmis (Eesti Ekspress)
Garrett Scantling

**Garrett Scantling** (sündinud 19. mail 1993 Jacksonville'is) on Ameerika Ühendriikide kümnevõistleja. 

## Sportlikud tulemused
Garrett Scantling võitis 2015. aastal USA kergejõustiku sisemeistrivõistlused seitsmevõistluses 6036 punktiga.

Scantling, kes jäi 2016. aasta Rio de Janeiro suveolümpiamängude USA katsevõistlustel kümnevõistluses 4. kohale 8228 punktiga ning ei pääsenud olümpiavõistkonda, loobus 2016. aastal mitmevõistluse treeningutest ning töötas enne profispordiga jätkamist 2019. aastal Jacksonville'is finantsnõunikuna.

2019. aastal lahkus Scantling finantsalaselt töölt ja asus taas treenima oma varasema treeneri Petros Kyprianou juures, kelle treeningurühmas oli samal ajal ka mitu Eesti kümnevõistlejat. 2020. aastal võitis ta USA kergejõustiku sisemeistrivõistlused seitsmevõistluses tulemusega 6209 punkti.

2021. aastal võitis ta Eugene'is USA olümpiakatsevõistlused 8647 punktiga ning saavutas seejärel 2020. aasta Tōkyō olümpiamängude kümnevõistluses neljanda koha tulemusega 8611 punkti. 

2022. aasta veebruaris tuli ta USA kergejõustiku sisemeistrivõistlustel seitsmevõistluses esikohale tulemusega 6382 punkti (kõigi aegade edetabelis 14. tulemus).
Scantling saavutas USA kergejõustiku mitmevõistluse meistrivõistlustel 7. mail 2022. aastal Fayetteville'is  esikoha tulemusega 8867 punkti, millega ta tõusis kümnevõistluse kõigi aegade edetabelis seitsmendaks meheks. 

## Võistluskeeld
2022. aasta juunis sai Garrett Scantling sai kolmeaastase võistluskeelu, kuna teda ei õnnestunud aasta jooksul kolmel korral dopingukontrolli läbiviimiseks leida. Seetõttu jäi ta eemale ka suvistest 2022. aasta kergejõustiku maailmameistrivõistlustest Oregonis. Kolmeaastane võistluskeeld tähendas ühtlasi seda, et Scantling jäi eemale 2024. aasta Pariisi olümpiamängudest.

## Isiklikud rekordid

### Mitmevõistlus
*Kümnevõistlus – 8867 punkti, 7. mai 2022,  Fayetteville
*Seitsmevõistlus – 6382 punkti, 27. veebruar 2022,  Spokane

### Üksikalad

;Väljas

Allikas: Rahvusvaheline Kergejõustikuliit

## Viited

## Välislingid
* Garrett Scantling. World Athletics
*Pika võistluskeelu saanud kümnevõistluse komeet jääb Pariisi olümpialt kõrvale sport.postimees.ee, 19. november 2022
Fuck You Pinocchio

"**Fuck You Pinocchio"** on ansambli Punkentsefaliit 2005. aastal ilmunud demoplaat. Materjal lindistati lives 2005. aasta suve jooksul Orissaare kultuurimaja prooviruumis ning levitati CD-R formaadis.

## Lood

# Intro (K.Kahju/A.Õispuu)
# Fuck You Pinocchio (I.Paas)
# Puuetega politseinik (K.Kahju/I.Paas)
# Kapimees (I.Paas)
# Olen pohuist (K.Kahju/I.Paas)
# Pooleseistmene buss (Laaneväli)
# Isamaasõda (K.Kahju/I.Paas)
# Male on hale (I.Paas)
# Street Race (I.Paas)
# Sa kadusid (E.Lopp, A.Sünter/I.Paas)
# Inimahv (K.Kahju / A.Õispuu, K.Kahju, I.Paas)
# Kõhuvalu (K.Kahju/I.Paas)
# Vampirism ja alkoholism (E.Lopp/I.Paas)
# 16 kilone põnn (K.Kahju/I.Paas)
# Täitõrje (E.Lopp/I.Paas)
# Siil ja Moskvitš (I.Paas)

## Koosseis
* Indrek Paas - vokaal
* Kurmet Kahju - kitarr, kujundus
* Ando Õispuu - basskitarr
* Ardi Õispuu - trummid
* Kaisa Link - viiul (10)
* Igor Raadel - salvestus
Laivi Laps (live)

"**Laivi laps"** on ansambli Punkentsefaliit 2013. aastal ilmunud livelugude ja demode kogumikalbum. Kasseti tootis Trash Can Dance.

## Lood

# Kägistatud kääbus (demo 2005)
# Rattakett on maas (live 2009)
# Maailm on hulluks läinud (live 2010)
# Lapsautojuht (demo 2012)
# Kaupluse kauboi (live 2009)
# Viis väikest hoorapoega (live 2005)
# Puuetega politseinik (live 2010)
# Jason Donovani munni monument (J.M.K.E. kaver, live 2009)
# Lillepeenral sital (demo 2006)
# Male on hale (live 2005)
# Kurja näoga bussijuht (live 2010)
# Maanteepervar (live 2010)
# Pooleseitsmene buss (demo 2005)
# Üks päev korraga (live 2009)
# Haigused farmis (live 2009)
# Jõulud on üks kord aastas (live 2011)
# Pohuist (live 2010)
15 aastat haigusi

**"15 aastat haigusi"** on ansambli Punkentsefaliit 2017. aastal ilmunud kogumikalbum, mis sisaldab paremikku aastatel 2008–2016 ilmunud lugudest ning lisaks kaht uut, 2017. aastal Alar Aigro stuudios salvestatud lugu.

## Lood
# Muldonni vanamees
# Kägistatud kääbus
# Alguses ma nägin sind
# Kaupluse kauboi
# Nädal enne jõule (Adolf ja Eva)
# Mustlase süsimustad mõtted
# Üks päev korraga
# Kurja näoga bussijuht
# Vajan sponsorit
# Pohuist
# Unenägudes
# Maailm on hulluks läinud
# Skype Love
# Pendli-Felix
# Rattakett on maas
# Spordimehe geenid
# Jõulud on üks kord aastas
# Haigused farmis
# Aknool
# Kapimees
# Anaal, oraal ja vaginaal
# Mis on minus?
Aleisk

**Aleisk** on linn Venemaal Altai krais, Aleiski rajooni halduskeskus. Asub Alei jõe kaldal, 125 km Barnaulist edelas.

Asula tekkis 1913. aastal ehitatava raudtee äärde. Linnaõigused sai 1939. aastal.

Aleiskit läbib Turkestani-Siberi raudtee.

2021. aastal oli linnas 25 380 elanikku.

Linnas asub 35. üksiku motolaskurbrigaadi staap.

Aleiskis on sündinud Arvo Pärdi minia Irina Paert (aastani 2000 Irina Korovuškina).

## Viited

## Välislingid
Aino Kalda (rahvatantsujuht)

**Aino Kalda** (sünninimi **Aino Mustallikas**; 10. september 1929 Alu – 7. märts 2017) oli eesti õpetaja ja rahvatantsujuht.

Lõpetas Rapla keskkooli 1948. aastal.

## Tunnustus
* 2007 – Juuru valla elutöö preemia

## Viited
Spordimehe geenid

"**Spordimehe geenid"** on ansambli Punkentsefaliit 2016. aastal ilmunud EP, mis on salvestatud ja miksitud omal käel peamiselt Ruhnus ning bändiliikmete elutubades.

## Lood

# Prügikastimees (K.Kahju/I.Paas) - 02:41
# Puuetega politseinik (K.Kahju/I.Paas) - 00:57
# Nädal enne jõule (Adolf ja Eva) (K.Kahju/I.Paas) - 01:47
# Spordimehe geenid (K.Kahju/I.Paas) - 03:16
# Aknool (vat see on elu) (I.Paas) - 02:23
# Siil ja Moskvitš (K.Kahju/I.Paas) - 00:44
# Maiasmokk Lessi (K.Kahju/I.Paas) - 02:19

## Koosseis
* Indrek Paas - vokaal
* Kurmet Kahju - kitarr, ksülofon (3,7) taustalaul (6)
* Andre Nõu - salvestus, miksimine, masterdamine, basskitarr, vokaal, süntesaator (1)
* Priidu Peegel - trummid
* Das Grauenkunstinstitut - kujundus

## Viited